

LATVIJAS REPUBLIKA

**Viļakas NOVADA DOME**

Reģ.Nr. 90009115618, Abrenes iela 26, Viļaka, Viļakas novads, LV-4583

tālrunis 64507225, fakss 64507208; e-pasts: dome@vilaka.lv

**APSTIPRINĀTS**

ar Viļakas novada domes

27.11.2014. sēdes lēmumu

(protokols Nr. 19, &16)

**Viļakas novada Medņevas bibliotēkas lietošanas noteikumi**

**I. Vispārīgie noteikumi**

1. Šie noteikumi nosaka bibliotēkas (turpmāk – Bibliotēka) pakalpojumu sniegšanas kārtību lietotājiem.

2. Bibliotēkas lietotāja tiesības un pienākumus nosaka Bibliotēku likums, citi Latvijas Republikas likumi un tiesību akti, Bibliotēkas nolikums un Bibliotēkas lietošanas noteikumi.

3. Bibliotēkas lietošanas noteikumu izmaiņas un papildinājumus ierosina Bibliotēka un apstiprina Viļakas novada dome.

4. Bibliotēkai ir pienākums iepazīstināt lietotājus ar Bibliotēkas lietošanas noteikumiem. Tie izvietojami Bibliotēkas lietotājiem pieejamās Bibliotēkas telpās.

**II. Bibliotēkas lietotāji**

5. Bibliotēkas lietotājs ir ikviena juridiska vai fiziska persona, kas izmanto Bibliotēkas pakalpojumus.

6. Lietotājus Bibliotēkā reģistrē, uzrādot pasi vai citu personu apliecinošu dokumentu ar personas kodu.

7. Lietotājus līdz 16 gadu vecumam bibliotēkā reģistrē, uzrādot personu apliecinošu dokumentu un viena no vecāku vai tiem pielīdzināto personu rakstveida piekrišanu.

8. Bibliotēkas darbinieki apņemas nodrošināt iesniegto personas datu aizsardzību atbilstoši Fizisko personu datu aizsardzības likuma prasībām.

9. Reģistrējoties bibliotēkā, lietotājam jāiepazīstas ar bibliotēkas lietošanas noteikumiem un ar savu parakstu jāapstiprina šo noteikumu ievērošanu.

10. Reģistrētam bibliotēkas lietotājam tiek izsniegta Bibliotēkas lietotāja karte.

11. Lasītāja karte ir personisks dokuments un nevar tikt nodota izmantošanai citai personai.

12. Bibliotēkas lietotāja kartes nozaudēšanas vai bojājuma gadījumā karti atjauno, uzrādot pasi vai citu personu apliecinošu dokumentu.

13. Mainot uzvārdu, dzīves vai darba vietu, lietotājam tas jāpaziņo Bibliotēkai kārtējā apmeklējuma reizē.

**III. Bibliotēkas lietotāju apkalpošanas kārtība**

14. Bibliotēkas sniegtie pamatpakalpojumi ir bez maksas.

15. Bibliotēkas pamatpakalpojumi ir šādi:

13.1. bibliotēkas apmeklēšana un lietotājiem paredzēto pakalpojumu (t.sk. datoru, interneta un vispārpieejamo elektroniskās informācijas resursu publiska pieejamība mācību, darba un citos ar izklaidi nesaistītos nolūkos), iekārtu un aprīkojuma izmantošana, lietotāja reģistrācija bibliotēkā, Bibliotēkas lietotāja kartes izsniegšana, grāmatu un citu dokumentu izsniegšana līdzņemšanai vai izmantošana uz vietas bibliotēkā;

13.2. lietotāju apmācība un konsultāciju sniegšana par bibliotēkas krājumiem un citiem informācijas resursiem, katalogiem, kartotēkām un citām informācijas meklēšanas sistēmām un to izmantošana;

13.3. bibliotekāro, bibliogrāfisko un faktogrāfisko uzziņu sniegšana;

13.4. bibliotēkas un literatūru popularizēšanas pasākumi.

14. Datoru, interneta un vispārpieejamo elektroniskās informācijas resursu publiskas

izmantošanas kārtība Bibliotēkā noteikta šo noteikumu **1.pielikumā**.

15. Bibliotēkas maksas pakalpojumu veidus un cenas nosaka un apstiprina Viļakas novada dome. Maksas pakalpojumu veidi un cenas norādīti šo noteikumu **2.pielikumā.**

16. Bibliotēkā saņemtie izdevumi lietotājam jānodod līdz Bibliotēkas noteiktajam

termiņam. To iespējams pagarināt, ja saņemtos izdevumus nepieprasa citi lietotāji.

17. Bibliotēkas izsniegto grāmatu lietošanas termiņš ir 30 dienas, žurnāliem un

jaunieguvumiem - 7 dienas, paaugstināta pieprasījuma grāmatām – 5 dienas.

18. Lietotājam vienlaikus izsniedz ne vairāk kā 6 iespieddarbus vai citus dokumentus.

19. Lietotājs nedrīkst izņemt no Bibliotēkas katalogiem un kartotēkām kartītes, pieslēgties Bibliotēkas elektrības avotiem, bojāt Bibliotēkas inventāru un iekārtas vai nodarīt citus materiālus zaudējumus Bibliotēkai.

20. Starpbibliotēku abonementa kārtā saņemtās grāmatas un citus dokumentus lietotājiem līdznešanai neizsniedz, tos drīkst izmantot tikai uz vietas Bibliotēkā.

21. Katra mēneša pēdējā piektdiena bibliotēkā ir spodrības diena, kad apmeklētājiem bibliotēka slēgta.

**IV. Bibliotēkas lietotāju tiesības**

22. Bibliotēka nodrošina Bibliotēku likumā noteikto Bibliotēkas lietotāja tiesību ievērošanu:

22.1. bez ierobežojumiem izmantot Bibliotēkas krājumu un informācijas sistēmu;

22.2. bez maksas izmantot publiski pieejamos datorus, kā arī internetu un vispārpieejamos elektroniskās informācijas resursus mācību, darba un citos ar izklaidi nesaistītos nolūkos;

22.3. saņemt pilnīgu informāciju par Bibliotēkas krājumu un informācijas resursiem;

22.4. saņemt lasīšanai iespieddarbus un citus dokumentus vai to kopijas no Bibliotēkaskrājuma vai saņemt tos no citu, arī ārvalstu, bibliotēku krājumiem, ja Bibliotēkā pasūtīto dokumentu nav;

22.5. izmantot citus Bibliotēkas piedāvātos pakalpojumus;

22.6. piedalīties Bibliotēkas darba organizatorisko jautājumu risināšanā un bibliotekāru profesionālo organizāciju darbā.

23. Bibliotēkas lietotājiem, kuriem ir kustību, redzes un citi traucējumi, ir tiesības saņemtBibliotēkas pakalpojumus savā dzīvesvietā;

24. Lietotājam ir tiesības uz personas datu neaizskaramību. Bez lietotāja piekrišanas

Bibliotēka šīs ziņas nedrīkst nodot vai izpaust trešajai personai, izņemot likumos

paredzētos gadījumus.

25. Priekšlikumus, atsauksmes, sūdzības par Bibliotēkas darbu lietotājam ir tiesības

iesniegt Bibliotēkas vadītājam.

**V. Bibliotēkas lietotāju pienākumi**

26. Ievērot Bibliotēkas lietošanas noteikumus.

27. Lietotājs nedrīkst iznest no Bibliotēkas grāmatas un citus dokumentus, kuru saņemšanu viņš nav noformējis pie bibliotekāra.

28. Lasītavā izmantoto literatūru nenovietot atpakaļ plauktos, bet atstāt uz galda vai nodot bibliotekāram.

29. Saudzīgi izturēties pret lietošanā nodotajiem iespieddarbiem, citiem dokumentiem un izmantojamo datortehniku. Par pamanītiem bojājumiem ziņot bibliotekāram.

30. Saņemtos iespieddarbus un citus materiālus nodot Bibliotēkā norādītajā termiņā.

31. Nozaudētos vai lietotāja sabojātos bibliotēkas izdevumus lasītājiem jāaizstāj ar identiskiem vai līdzvērtīgiem izdevumiem.

32. Ja lietotājs nevar nozaudēto vai sabojāto iespieddarbu vai citu dokumentu aizvietot, tad viņam jāatlīdzina to vērtība naudā, atbilstoši bibliotēkas uzskaites dokumentos uzrādītajām cenām.

33. Jebkurai personai, kas atrodas Bibliotēkas telpās, jāievēro vispārējie uzvedības noteikumi: sarunas, troksnis un cita veida darbības, kas var būt traucējošas pārējiem lasītājiem, jāierobežo līdz minimumam.

34. Bibliotēkas lietotāju, kurš neievēro Bibliotēkas lietošanas noteikumus, ļaunprātīgi

traucē darbu citiem lietotājiem vai Bibliotēkas darbiniekiem, var izraidīt no Bibliotēkas telpām.

Viļakas novada domes priekšsēdētājs S.Maksimovs

*Pielikums Nr.1*

*Viļakas novada Medņevas bibliotēkas lietošanas noteikumiem*

**Datoru, interneta un vispārpieejamo elektroniskās informācijas**

**resursu publiskas izmantošanas kārtība**

**Viļakas novada Medņevas bibliotēkā**

1. Šie noteikumi nosaka kārtību kādā apmeklētāji izmanto datorus, internetu un vispārpieejamos elektroniskās informācijas resursus Bibliotēkā.

2. Par interneta lietotāju var kļūt ikviens interesents ar datora lietošanas pamatzināšanām.

3. Lietotāji Bibliotēkā var rezervēt darba vietu pie datora uz konkrētu laiku pa tālruni 27124913 vai personīgi pie bibliotēkas darbinieka.

4. Lai izmantotu Bibliotēkas piedāvātās autorizētās datu bāzes, lietotājam jāvēršas pie Bibliotēkas darbinieka.

5. Bibliotēkas lietotājam savā darbā stingri jāievēro darba drošības, elektrodrošības un ugunsdrošības noteikumi:

5.1. neizslēgt un neieslēgt no jauna kontaktdakšiņu tīklā;

5.2. nepieļaut iespēju, ka aparatūrā nonāk dažādi sīki metāliski priekšmeti (saspraudes, skavas u.c.);

5.3. neaiztikt elektriskos vadus, to savienojumus, kontaktdakšas, kontaktligzdas, datoru daļu savienojošos vadus u.c.;

5.4. konstatējot bojājumus, nepieciešams pārtraukt darbu un par to informēt Bibliotēkas darbinieku;

5.5. nestrādāt ar bojātu aparatūru;

6. Lietotājam ir jāseko datora darbībai un nekavējoties jāziņo Bibliotēkas darbiniekam par jebkuriem bojājumiem un programmu kļūmēm.

7. Darbu beidzot, lietotājam ir jāaizver visas lietotās programmas, jāsakārto darba vieta un jāpiesakās pie Bibliotēkas darbinieka.

8. Datnes, kurus izveidojis lietotājs standartprogrammās, drīkst saglabāt ar Bibliotēkas darbinieka piekrišanu.

9**. Lietotājiem aizliegts:**

9.1. ieslēgt vai izslēgt datoru, pieslēgt vai atslēgt kādu datoriekārtu, pārstartēt datoru, kad traucēta tā darbība;

9.2. mainīt datora konfigurāciju vai uzstādīt programmas;

9.3. neatļauti kopēt un pārvietot programmnodrošinājumu;

9.4. bez atļaujas izmantot un bojāt citu lietotāju saglabātās datnes;

9.5. atrasties pie datora ar pārtikas produktiem;

9.6. trokšņot, skaļi sarunāties savā starpā vai pa mobilo tālruni, vai citādi traucēt citu lietotāju vai darbinieku darbu;

9.7. atrasties pie datora vairāk kā 2 lietotājiem vienlaicīgi, izņēmuma gadījumos var atrasties arī vairāki, saskaņojot to ar Bibliotēkas darbinieku;

9.8. spēlēt vardarbīgas datorspēles;

10. Izmantojot internetu, jāievēro vispārpieņemtie ētikas principi, aizliegts apmeklēt interneta saites, kuru aplūkošana nav paredzēta sabiedriskās vietās (piemēram, pornogrāfiska, uz vardarbību vērsta satura saites u.c.).

11. Izmantojot personīgos datu nesējus (CD, disketes, USB iekārtas, digitālās kameras u.c.), informēt par to Bibliotēkas darbinieku.

12. Izdrukas un skenēšanu lietotājs drīkst veikt, saskaņojot to ar Bibliotēkas darbinieku.

13.Datora izmantošanas laiks 30 minūtes, nepieciešamības gadījumā vienojoties ar Bibliotēkas darbinieku, laiks var tikt pagarināts.

14.Par skaļu un nepieklājīgu uzvedību, kas traucē citus bibliotēkas lietotājus, kā arī tīšu datortehnikas vai inventāra bojāšanu Bibliotēkas darbiniekam ir tiesības lietotājam uz laiku aizliegt izmantot šo pakalpojuma veidu.

15. Neskaidrību gadījumā lietotājam jāvēršas pie Bibliotēkas darbinieka.

Viļakas novada domes priekšsēdētājs S.Maksimovs

*Pielikums Nr.2*

*Viļakas novada Medņevas bibliotēkas lietošanas noteikumiem*

**Medņevas bibliotēkas maksas pakalpojumi**

|  |  |  |  |  |
| --- | --- | --- | --- | --- |
| **Pakalpojuma veids** | **Daudzums** | **Cena bez PVN**  **EUR** | **PVN** | **Cena ar PVN EUR** |
| Iespieddarbu un citu dokumentu kopēšana | A4 formāta melnbalta viena lappuse | **0.08** | **0.02** | **0.10** |
|  | A4 formāta melnbalta lappuse no abām pusēm | **0.16** | **0.04** | **0.20** |
| Informācijas izgūšana no datora | A4 formāta melnbalta viena lappuse | **0.08** | **0.02** | **0.10** |
| A4 formāta viena melnbalta lappuse ar attēlu | **0.16** | **0.04** | **0.20** |
| A4 formāta viena krāsaina lappuse | **0.33** | **0.07** | **0.40** |
| A 4 formāta viena krāsaina lappuse ar attēlu | **0.45** | **0.10** | **0.55** |
| Oriģinālu skenēšana  ne lielāks par A4 formāta viena lappuse | Teksts, attēls vai fotogrāfija | **0.16** | **0.04** | **0.20** |
| Paplašināta uzziņu sagatavošana, izmantojot krājumus un internetu | 1 uzziņa | **0.66** | **0.14** | **0.80** |
| Pasūtīšana SBA kārtā | Pēc Latvijas Pasta tarifiem |  |  | **Pasta izdevumi** |
| Interneta izmantošana izklaides nolūkos | 60 minūtes | **0.45** | **0.10** | **0.54** |

Viļakas novada domes priekšsēdētājs S.Maksimovs